விஜி சுப்பிரமணியம்

விஜி சுப்பிரமணியம் (Viji Subramaniam), பெரும்பாலும், விஜி ஷங்கர் என்று அறியப்படும் இவர் குறிப்பிடத்தக்க வட இந்திய பாடகியான லட்சுமி சங்கர் மற்றும் ராஜேந்திர ஷங்கர், ஆகியோரின் மகளாவார். இவரது தந்தை, பிரபல சித்தார் வாசிப்பாளரான ரவி ஷங்கரின் மூத்த சகோதரர் ஆவார். அவரது தாய் மற்றும் மாமாவைப் போலவே, விஜியும் ஒரு இசைக்கலைஞராகவும் மற்றும் இந்திய பாரம்பரிய முறைகளில் நன்கு பயிற்சி பெற்றவராகவும் இருந்தார்.  

தென்னிந்தியாவின், சென்னையில் விஜயஸ்ரீ ஷங்கர் என்ற பெயரில் பிறந்த இவர், பாம்பே  நகரத்தில் வளர்ந்தார்.இளம் வயதிலேயே ஒரு பாடகராக, தன் தாயுடன் அவர்  இசை நிகழ்ச்சிகளில்,கலந்து கொண்டார்.  இவர் அடிக்கடி தம்பூராவுடன் இசை நிகழ்ச்சிகளில் பாடியுள்ளார்.விஜி  ரேடியோ மற்றும் தொலைக்காட்சியில் ஒரு பாடகராக  பங்களித்ததற்காக, அகில இந்திய ரேடியோ "இந்தியாவின் ஜனாதிபதி" பதக்கத்தை 1972 இல் வென்றார்.  1997 ஆம் ஆண்டு ஷங்கர் தனது சுயசரிதையான ராக மாலா வில், விஜியின் குரலானது  "இனிமையான மற்றும் அழகான" குரல் என்று விவரிக்கிறார். 

விஜி, தனது தாய் லட்சுமியுடன்  சர்வதேச அளவில் நிகழ்ச்சிகளில் பங்கேற்பதற்கு முன்னதாக, 1970 களின் ஆரம்பத்தில்,சங்கரின்  கைம்முரசு இணை  சிதார் இசை கச்சேரிகளில்  தபேலா அல்லா ரக்காவுடன்  தம்பூரா இசைத்து பங்கேற்றுள்ளார்.  1974 ஆம் ஆண்டில், அவரது அத்தை கமலா சக்ரவர்த்தி மற்றும் லட்சுமி ஆகியோருடன், விஜி இந்தியாவிலிருந்து வந்த ஷங்கர் இசை விழாவில் சேர்ந்தார், ஜார்ஜ் ஹாரிசன் இந் நிகழ்ச்சியை தயாரித்துள்ளார்.ஹாரிசன் தயாரித்த இந்தியாவின் ஸ்டுடியோ" இசைத் தொகுப்பான  ரவி ஷங்கரின் இசை விழாவில் (1976) விஜி பாடியிருந்தார், மேலும் இப்பாடலை, ஹாரிசன் அவரது இங்கிலாந்தின் எஸ்டேட் ஃப்ரேயர் பார்கில் பதிவு செய்தார்.  செப்டம்பர்-அக்டோபர் 1974 இல் இசை விழாவின் ஐரோப்பிய இசை நிகழ்ச்சிகளைத் தொடர்ந்து,  அந்த ஆண்டின் இறுதியில் ஹாரிஸனுடனான ஷங்கரின் வட அமெரிக்க சுற்றுப்பயணத்தில் இசைக்கலைஞர்கள் மற்றும் பாடகர்களிடையே விஜி இருந்தார்.  

விஜி, கலிஃபோர்னியா இன்ஸ்டிடியூட் ஆஃப் தி ஆர்ட்ஸிலிருந்து இசைக்கு முதுகலை பட்டம் பெற்றார். 1974இல், இந்தியாவில் இருந்து வந்த இசை விழா நடைபெற்ற லண்டனில்  இவர் பங்கேற்றபோது  புகழ்பெற்ற இந்திய கிளாசிக்கல் வயலின் கலைஞரான எல். சுப்ரமணியத்தை சந்தித்தார்.  இந்த ஜோடி 1976 ஆம் ஆண்டு மும்பையில் நடைபெற்ற மூன்று நாள் விழாவில் திருமணம் செய்து கொண்டது. 

சுப்பிரமணியத்துடன், விஜியும் உலகளாவிய இசைக்கான யோசனை ஒன்றை உருவாக்கினார், இது மேற்கத்திய இசை மேலாதிக்கத்தை குறைத்து, உலகின் பிற இசை அமைப்புகளின் முக்கியத்துவத்தை வெளிப்படுத்துகிறது - இதில் ஐரிஷ், ஸ்வீடிஷ், டேனிஷ், சீன, ஆபிரிக்கர், ஜப்பனீஸ் மற்றும் ஈரானிய போன்ற நாடுகளின் இசைகள் அடங்கும்.   

இந்திய இயக்குனரான மீரா நாயரின் இரண்டு புகழ்பெற்ற திரைப்படங்களுக்காக விஜி இசையமைத்துப் பாடியுள்ளார். அவை சலாம் பாம்பே! (1988; கேன்ஸ் திரைப்பட விழாவின் ஆடியன்ஸ் விருது மற்றும் சிறந்த வெளிநாட்டு மொழி திரைப்படத்திற்கான அகாதமி விருது பெற்றது) மற்றும் சாரிதா சௌத்ரி மற்றும் டென்சல் வாஷிங்டன்  நடித்த மிஸ்ஸிஸிப்பி மசாலா'' (1991)  போன்றவை ஆகும்.

குறிப்புகள்

தமிழ்நாட்டுப் பெண் இசைக்கலைஞர்கள்
1995 இறப்புகள்
சென்னைப் பாடகர்கள்
1952 பிறப்புகள்